
ЈАВНA НАБАВКА БРОЈ 1/19 


Наручилац Заштитник грађана је, на основу члана 63. став 2 ЗЈН,  дана 13. 02. 2019. године добио следеће питање од заинтересованог понуђача:

Питање:

Конкурсном документацијом за јавну набавку ЈН бр.1/19 захтевате:
Да понуђач има најмање 4 радно ангажована лица, од којих најмање 2 лица имају завршен курс за међународног путничког агента. Као доказ захтевате копију диплома о завршеном одговарајућем курсу за међународног путничког агента (курс 461 – међународни путнички агенти или курс IATA за међународног путничког агента). Молим Вас да измените конкурсну документацију тако што ћете задржати само „одговарајући курс…“ јер, поред наведеног, одговарајућу квалификацију имају и агенти који имају завршен Amadeus ticketing.


Одговор на питање:

Наручилац је у Конкурсној документацији навео:

Понуђач који учествује у поступку предметне јавне набавке мора испунити додатне услове за учешће у поступку јавне набавке, дефинисане овом конкурсном документацијом и то:

3. Да располаже неопходним кадровским капацитетом.
Под неопходним кадровским капацитетом подразумева се:
- да има радно ангажована најмање 4 лица, од којих најмање 2 лица имају завршен  одговарајући курс за међународног путничког агента.
 - Доказ: - фотокопија уговора о раду или уговора о допунском раду или уговора о обављању привремених и повремених послова или уговора о делу, из кога се недвосмислено може утврдити да су лица запослена или ангажована код понуђача;
                   - диплома о завршеном одговарајућем курсу за међународног путничког агента за најмање 2 лица (курс 461 – међународни путнички агенти или курс IATA за међународног путничког агента), копију је понуђач дужан да достави уз понуду.

Доказ о оспособљености за рад на глобалном резервационом систему је диплома, сертификат или уверење о успешно завршеном курсу, обуци за рад на глобалном резервационом систему, а доказ о завршеном курсу за међународног путничког агента је диплома о положеном курсу 461 – међународни путнички агенти или курс IATA за међународног путничког агента.

Свакако не смета да иста лица имају завршен курс за рад на систему за издавање авио карата Amadeus ticketing, али то не може бити доказ за испуњеност траженог услова. Стога вас обавештавамо да наручилац неће изменити конкурсну документацију у поступку јавне набавке ЈН бр.1/19.

